DIE TESTAMENT: 'n Kykie agter die skerms | Netwerk24
Deur Anika Marais 06 Augustus 2019 20:58
Dis bedrywig op die stel van Netwerk24 se aanlyn blitssepie, “Die Testament”. Hier is ’n kykie agter die skerms.
Dit woel behoorlik op die stel van Netwerk24 se aanlyn blitssepie, Die Testament.
Die blitssepie word tans in Houtbaai verfilm.
“Dit was ’n heerlikheid om agter die skerms van Die Testament te gaan besoek aflê,” sê Henriëtte Loubser, redakteur van Netwerk24.
Sy het die stel verlede week besoek terwyl die hoofkarakters ’n paar kerntonele van die blitssepie verfilm het.
“Die akteurs, vervaardigers en hele span is hoogs professioneel en daar word aan elke klein besonderheid aandag gegee. Almal geniet die blitsformaat van episodes van vyf minute elk en sê dit doen geensins afbreuk aan hul kreatiwiteit en styl nie, eerder die teenoorgestelde. Die energie en momentum in die lug is voelbaar. Hier kom ’n ding!”
Ook Nicole Bailey, vervaardiger van die blitssepie, is baie tevrede met hoe die eerste week op stel verloop het.
“Alles het glad verloop, ondanks die weer wat ’n struikelblok was,” sê sy.
“Dit gaan baie goed op stel. Die akteurs en die filmspan word nou gemaklik met mekaar en ons bereik nou uiteindelik daardie sweet spot waar ons mekaar se ritmes verstaan. Ons is besig om die groove te kry.”
Binne die eerste week van verfilming het Bailey en die span reeds ’n hele paar episodes van die blitssepie klaar geskiet.
“Maar dis ’n wedloop teen tyd, want ons moet betyds klaarmaak. Dit skep baie druk, maar dié tipe druk is nie nuut vir enigiemand op hierdie stel nie.”
Amrain Ismail-Essop op die stel van Die Testament.
Nico Panagio vermaak sy mede-akteurs met 'n storie terwyl die kameraspan gereed maak vir die volgende toneel.
'n Ligte oomblik op stel. Andahr Cotton lag vir 'n storie wat Nico Panagio tussen tonele vertel.
Die aktrise Corné Crous werk op die stel van Die Testament.
Rolanda Marais op die stel van Die Testament.
Gerhard Mostert, die regisseur van Die Testament, kyk na 'n toneel deur sy selfoon om te sien hoe kykers na die aanlyn blitssepie op hul slimfone gaan kyk.
Een van die kameramanne op die stel.
Gerhard Mostert (links), die regisseur van Die Testament, beplan die volgende toneel, terwyl van lede van die kameraspan (regs) instaan as akteurs.
Rolanda Marais speel die rol van Annchen in Die Testament.
Die monitor waarop Gerhard Mostert, die regisseur van Die Testament, kyk na die verfilming.
Nico Panagio wag tussen tonele vir die kameraspan om veranderinge aan die stel te bring. Hy speel die rol van Bastian Weyers in Die Testament.
Op die stel.
Die regisseur van Die Testament, Gerhard Mostert, tussen tonele.
Gerhard Mostert, die regisseur, en Nicole Bailey, die vervaardiger, op die stel.